### מדריך למורה

### מסכת פסחים פרק ד משנה ו

# מצבים שבהם מותר לעשות מלאכה בערב פסח

**משך ההוראה**: שיעור אחד.

משנה זו חותמת את לימודנו במסכת פסחים והיא עוסקת, לדעת רוב הפרשנים, בחריגים שמותר להם לעבוד בערב פסח עד חצות גם במקומות שבהם נהגו לא לעשות מלאכה בערבי פסחים עד חצות. כגון שהתחיל לפני הבוקר מלאכה שהיא לצורך המועד או בעלי מלאכה מסוימים, כפי שנראה להלן.

נוסח המשנה

## רַבִּי מֵאִיר אוֹמֵר: כָּל מְלָאכָה שֶׁהִתְחִיל בָּהּ קֹדֶם לְאַרְבָּעָה עָשָׂר - גּוֹמְרָהּ בְּאַרְבָּעָה עָשָׂר.

## אֲבָל לֹא יַתְחִיל בָּהּ בַּתְּחִלָּה בְּאַרְבָּעָה עָשָׂר, אַף עַל פִּי שֶׁיָּכוֹל לְגָמְרָהּ.

## וַחֲכָמִים אוֹמְרִים: שָׁלשׁ אֻמָּנִיּוֹת עוֹשִׂין מְלָאכָה בְּעַרְבֵי פְסָחִים עַד חֲצוֹת. וְאֵלּוּ הֵן - הַחַיָּטִים וְהַסַּפָּרִים וְהַכּוֹבְסִין.

## רַבִּי יוֹסֵי בַּר יְהוּדָה אוֹמֵר: אַף הָרַצְעָנִים.

מבנה:

1. זיהוי התאריך המופיע במשנה. התמקמות בציר הזמן.
2. זיהוי החכמים המוזכרים במשנה \_לא ברור שיש כאן מחלוקת, ואין לדעתנו צורך להיכנס לזה בהוראת המשנה, אלא ללמוד כל חלק בפני עצמו.
3. זיהוי המקצועות שמוזכרים במשנה. אפשר כבר כעת לרמוז על המשותף לבעלי מלאכה אלו.

תוכן

**רַבִּי מֵאִיר אוֹמֵר:**

כָּל מְלָאכָה שֶׁהִתְחִיל בָּהּ קֹדֶם לְאַרְבָּעָה עָשָׂר - גּוֹמְרָהּ בְּאַרְבָּעָה עָשָׂר.

אֲבָל לֹא יַתְחִיל בָּהּ בַּתְּחִלָּה בְּאַרְבָּעָה עָשָׂר, אַף עַל פִּי שֶׁיָּכוֹל לְגָמְרָהּ.

1. פירוש המילה **קודם** הוא:

לפני / אחרי י"ד בניסן.

1. פירוש המילה **גומרהּ** הוא **גומר אותה**.

לְמָה הכוונה במילה "אותה"?

**חגי:**

במשניות הקודמות למדנו שבחלק מהמקומות נהגו לא לעשות מלאכה בערב פסח עד חצות היום, אבל מה קורהאם מישהו **התחיל לעשות מלאכה לפני כן ולא הספיק לסיים**?

כִּתבו במחברותיכם את התשובה לשאלתו של חגי.

יעל: מה הדין במקרה שבו אדם לא התחיל במלאכה לפני י"ד בניסן, אבל הוא בטוח שיספיק לסיים את המלאכה לפני חצות היום?

כִּתבו במחברותיכם את התשובה לשאלתה של יעל.

וַחֲכָמִים אוֹמְרִים: שָׁלשׁ אֻמָּנִיּוֹת עוֹשִׂין מְלָאכָה בְּעַרְבֵי פְסָחִים עַד חֲצוֹת. וְאֵלּוּ הֵן - הַחַיָּטִים וְהַסַּפָּרִים וְהַכּוֹבְסִין.

רַבִּי יוֹסֵי בַּר יְהוּדָה אוֹמֵר: אַף הָרַצְעָנִים.

נכתוב 'שלט' ובו בעל המלאכה מודיע את שעות הפתיחה בערב חג – מתי החנות תיסגר? אפשר להשוות בין שלט של משרד עורכי דין המודיע על שעות הפתיחה בערב פסח לבין שלט המודיע על שעות הפתיחה של חייט.

משמעות

חגי: מה מיוחד במלאכות האלו, למה דווקא הן מותרות?

אמא: חג הפסח הוא חג החֵרות, בו יצאנו ממצרים והפכנו לבני חורין.

לחכמים היה חשוב מאוד שאנשים ירגישו בחג הפסח כבני חורין, ושיהיו להם בגדים וחדשים ונקיים ונעליים מתוקנות, ולכן התירו לחייטים, לַסַּפָּרִים ולכובסים (ולדעת רבי יוסי בר יהודה גם לרצענים) לעבוד בערב הפסח עד חצות היום.

נשווה בין אדם שנראה מסודר ובבגדים נקיים לעומת אדם שנראה מרושל. מי נראה יותר בן חורין ומכובד?